wickkiey/tamil-wikipedia-chunked huggingface dataset:
# க. நா. சுப்ரமண்யம்

## படைப்புகள்

### மொழிபெயர்ப்புகள்

- *1984 (புதினம்)*
- *அடிமைப்பெண் (புதினம்)*
- *அதிசயம் (புதினம்)*
- *அந்த மரம் (புதினம்)*
- *அவள்(புதினம்)*
- * ஆல்பர்ட் ஷ்வைட்ஸரின் சுயசரிதம்* (1958)
- *உடைந்த கண்ணாடி (புதினம்)*
- *என் கதை (ஹெலன் கெல்லர்(வரலாறு)* (1952)
- *ஐரோப்பிய சிறுகதைகள்* (1987)
- *கடல்முத்து (சிறுகதைகள்)*
- *கயிறு (புதினம்)*
- *காதற்கதை (புதினம்)*
- *காளி (புதினம்)*
- *கில்காமெஷ் (புதினம்)*
- *குருதிப்பூ (புதினம்)*
- *குறுகிய வழி (புதினம்)*
- *சுவர்க்கத்தில் காரி ஆஸன் (புதினம்)*
- *தபால்காரன் (புதினம்)*
- *திருட்டு (புதினம்)*
- *தேவமலர் (புதினம்)*
- நல்லவர்கள் (சார்லஸ் டிக்கன்ஸ் - புதினம்) (1964)
- *நிலவளம் (புதினம்)*
- *பசி (புதினம்)*
- *பாரபாஸ் (புதினம்)*
- *பொம்மையா? மனைவியா?*
- *மதகுரு (புதினம்)*
- *மனுஷ்ய நாடகம்(புதினம்)*
- *விருந்தாளி (புதினம்)*
- *விரோதி (புதினம்)*
- *விலங்குப் பண்ணை (புதினம்)*
- *ஜாலம் (புதினம்)*
# க. நா. சுப்ரமண்யம்

## படைப்புகள்

### நாடகங்கள்

- *ஊதாரி* (1961)
- *ஏழு நாடகங்கள்* (1944)
- 'கல்யாணி''
- *நல்லவர்* (1957)
- *பேரன்பு*
- *மஞ்சளும் நீலமும்*
- *வாழாவெட்டி*
# க. நா. சுப்ரமண்யம்

## படைப்புகள்

### தொகுப்பு

- *எமன் (தொகுக்கப்படாத படைப்பகள்) (தொகுப்பாளர் - விக்ரம் - அழிசி பதிப்பகம்)* (டிச.2022)
# க. நா. சுப்ரமண்யம்

## படைப்புகள்

### ஆங்கில நூல்கள்

- *Contemporary Indian Short Stories* (1977)
- *Contemporary Tamil Short Stories* (1978)
- *Generations (Novel)-Neela Padmanaban* (1972)
- *Movements of Literature*
- *Sons of the Sun (Novel)-Sa.Kandasamy* (2007)
- *The Anklet Story* (1977)
- *The Catholic Community in India* (1970)
- *Thiruvalluvar and His Thirukkural* (1989)
# க. நா. சுப்ரமண்யம்

## படைப்புகள்

### தகைமைகளும் விருதுகளும்

- சாகித்ய அகாதெமி விருது (1986)
- தமிழ்நாடு அரசு விருது - *கோதை சிரித்தாள்* (புதினம்)
- குமரன் ஆசான் விருது
# உடன்பாட்டு வினை எதிர்மறை வினை

உடன்பாட்டு வினை, எதிர்மறை வினை என்பன இலக்கணத்தில் பொருள் முரணிய வினைவகைகளாகும்.
# உடன்பாட்டு வினை எதிர்மறை வினை

## உடன்பாட்டு வினை

ஒரு செயலைச் செய்வதற்கு உடன்பட்ட நிலைதான். உடன்பாட்டு வினை எனப்படுகிறது.
# உடன்பாட்டு வினை எதிர்மறை வினை

## உடன்பாட்டு வினை

### எடுத்துகாட்டு

- வருகிறேன்
- செய்கிறான்
- செய்வேன்
- பெறுவான்  
போன்ற வினைச்சொற்கள் ஒரு வினையைச் செய்வதையோ, செய்யப் போவதையோ அறிவிக்கின்றன. இவற்றை உடன்பாட்டு வினைகள் என்கிறோம்.
# உடன்பாட்டு வினை எதிர்மறை வினை

## எதிர்மறை வினை

ஒருவன் ஒரு தொழிலைச் செய்ய உடன்படா நிலையை (அல்லது) எதிர்மறை நிலையை எதிர்மறை வினை எனப்படுகிறது.
# உடன்பாட்டு வினை எதிர்மறை வினை

## எதிர்மறை வினை

### எடுத்துகாட்டு

- வாரேன் (வர மாட்டேன் என்பது பொருள்)
- செய்யேன் (செய்ய மாட்டேன் என்பது பொருள்)
- செய்யான் (செய்ய மாட்டான் என்பது பொருள்)
- பெறான் (பெற மாட்டான் என்பது பொருள்)  
என்னும் சொற்கள் ஒருவன் ஒரு தொழிலைச் செய்ய உடன்படா நிலையை (அல்லது) எதிர்மறை நிலையைப் புலப்படுத்துகின்றன. எனவே இவை எதிர்மறைவினைகள் என்று சுட்டப்படுகின்றன. உடன்பாட்டு வினைச் சொற்களின் இடையில் எதிர்மறை இடைநிலை வந்து எதிர்மறைப் பொருளை உணர்த்துகின்றது.  
- செய் + ஆ + ஆன் - செய்யான்
- தெரி + அல் + அன் - தெரியலன்
- வந்து + இல் + அன் - வந்திலன்  
இச் சொற்களில், ‘ஆ’, ‘அல்’, ‘இல்’ ஆகியன எதிர்மறைப் பொருள் உணர்த்துகின்றன. பெரும்பாலும் எதிர்மறைக்கு ‘ஆ’கார இடைநிலையே வரும். இக்காலத்தில் மாட்டான், மாட்டேன் என்பன போன்ற சொற்களால் எதிர்மறையைக் குறிக்கிறோம்.
# உடன்பாட்டு வினை எதிர்மறை வினை

## கூடுதல் குறிப்பு

சுருங்கச் சொன்னால், எதிர்மறை இடைநிலைகள் வாராத வினைகள் எல்லாம் உடன்பாட்டு வினைகளே. அவற்றைப் பெற்றிருப்பன எதிர்மறை வினைகளாகும்.
வினைமுற்றுச் சொற்களில் எதிர்மறை இருப்பது போன்று பெயரெச்ச, வினையெச்சச் சொற்களோடு ‘ஆ’ சேர்ந்தும் எதிர்மறைப் பொருள்படும்.
# உடன்பாட்டு வினை எதிர்மறை வினை

## கூடுதல் குறிப்பு

### பெயரெச்சம்

- கேட்கும் செவி,
- காணும் கண்  
இத்தொடர்களில் உள்ள, கேட்கும், காணும் என்னும் சொற்கள் தமக்குப்பின் ஒரு பெயர்ச்சொல் கொண்டு முடிவதால், அவற்றைப் பெயரெச்சம் என்கிறோம். இப்பெயரெச்ச, வினையெச்சச் சொற்களும் ‘ஆ’ என்னும் எதிர்மறை இடைநிலை பெற்று வரும்.
# உடன்பாட்டு வினை எதிர்மறை வினை

## கூடுதல் குறிப்பு

### எதிர்மறைப் பெயரெச்சம்

- கேள் + ஆ - கேளாச் செவி
- காண் + ஆ - காணாக் கண்
# உடன்பாட்டு வினை எதிர்மறை வினை

## கூடுதல் குறிப்பு

### வினையெச்சம்

- செய்ய வந்தேன்,
- செய்து வந்தான்  
இத்தொடர்களில் இடம்பெற்றுள்ள செய்ய, செய்து என்னும் சொற்கள் தமக்குப் பின் ஒரு வினைமுற்றுச் சொல்லைக் கொண்டே முடிவதால், வினையெச்சம் என்று சொல்லப் பெறுகின்றன.
# உடன்பாட்டு வினை எதிர்மறை வினை

## கூடுதல் குறிப்பு

### எதிர்மறை வினையெச்சம்

- பாராது இருந்தாள்
- எழுதாமல் இருந்தான்  
எனவே, உடன்பாட்டு வினைகளே எதிர்மறை இடைநிலை பெற்று, வினைமுற்றுச் சொற்களிலும் எச்சச் சொற்களிலும் எதிர்மறையை உணர்த்தும்.
# டேவிட் கிராஸ்மன்

**டேவிட் கிராஸ்மன்**(; பிறப்பு- ஜனவரி 25, 1954) ஓர் இஸ்ரேலிய எழுத்தாளர். இவரது நூல்கள் 30க்கும் மேற்பட்ட மொழிகளில் மொழிபெயர்க்கப்பட்டு,
பல பரிசுகளையும்வென்றுள்ளன.  
2008ல் வெளிவந்த தனது To the End of the Land நாவலில் இஸ்ரேல்-பாலஸ்தீன பிரச்சனையைப்  பேசியுள்ளார்.அந்நூல்வெளியானபிறகுஒரு சிறுவர்நூலும், சிறுவர்களுக்கான இசை நாடகமொன்றும் பல கவிதைகளும் எழுதியுள்ளார்.2014ல் வெளிவந்த இவரது *Falling Out of Time*என்ற நூல் குழந்தைகளது இறப்புக்குப் பிறகான பெற்றோரது துயரத்தைப் பற்றிப் பேசுவதாகும்.  A Horse Walks Into a Bar என்ற இவரது நாவலுக்காக 2017ல் மேன் புக்கர் இன்டர்நேஷனல் பரிசு இவருக்கும் இவரது உடனுழைப்பாளரும் மொழிபெயர்ப்பாளருமான ஜெஸிகா கோஹனுக்கும் வழங்கப்பட்டது.
# டேவிட் கிராஸ்மன்

## வாழ்க்கைக்குறிப்புகள்

இவரதுதாயார்மிக்காயெலாகட்டளைப்பாலஸ்தீனத்தில்பிறந்தவர்.தந்தையிட்ஸாக்அவரதுஒன்பதாவதுவயதில்விதவைத்தாயுடன்போலந்திலிருந்துவந்துகுடியேறியவர்.இவரதுதாயாரின்குடும்பம்ஒருவறியஸீயோனிஸக்குடும்பமாகும்.கலிலேயாவில் சாலைகள் அமைக்கும் வேலையில் இருந்த இவரது தாய்வழிப் பாட்டனார் தரைவிரிப்புகளைவாங்கிவிற்று கூடுதல் வருமானம் ஈட்டி வந்தார். இவரதுதாய்வழிப்பாட்டிஒருவிரல்ஒப்பனைக்கலைஞர். தனது பிறப்பிடத்திலிருந்து எப்போதும் வெளியிடங்களுக்குச் சென்றிராத இவரது தந்தைவழிப் பாட்டி போலீஸாரது தொல்லையினால் போலந்திலிருந்து வெளியேறினார். தனதுமகன்மற்றும்மகளுடன்
பாலஸ்தீனத்துக்குப்பயணித்தஅவர் பணக்காரவீடுகளில்துப்புரவுப்பணிபுரிந்தார்.  
கிராஸ்மனின்தந்தைஒருபேருந்துஓட்டுனர்,பின்னர்அவர்ஒருநூலகராகப்பணிபுரிந்தார்.இவரால்தான்"வாசிக்கும் குழந்தை"யானடேவி்ட் இலக்கியஆர்வம்பெற்றார், பின்னர்அதையேதனதுவாழ்வாகவும்அமைத்துக்கொண்டார்."அவர்எனக்குப்பலநூல்களையும்தந்தார்,ஆனால்அதிகமும்அவர்எனக்களித்ததுஷாலம்அலைக்கும் (Sholem Aleichem)"என்கிறார்கிராஸ்மன்.உக்ரைனில் பிறந்தஅலைக்கும்யிட்டிஸ்மொழியிலெழுதியமிகமுக்கியஎழுத்தாளர்களில்ஒருவர்.இருப்பினும் Fiddler on the Roofஎன்றஇசைநாடகம்எழுதப்படஊக்கமளித்தகதைகளைஎழுதியவராகவேஅதிகமும்அறியப்படுகிறார்.தனதுஒன்பதாவதுவயதில்ஷாலம்அலைக்குமின்படைப்புகள்குறித்ததேசிய அளவிலான ஒருபோட்டியில்வெற்றிபொற்றார்கிராஸ்மன்.அதனைத்தொடர்ந்து தேசியவானொலியில்குழந்தைநடிகராக இருந்தார். தொடர்ந்து ஏறத்தாழ இருபத்தைந்து ஆண்டுகளுக்கு இஸ்ரேல் வானொலியில்(Israel Broadcasting)அவர் பணியாற்றினார்.  
1971ம்ஆண்டுராணுவஉளவுத்துறையில்சேர்ந்துதனதுதேசியப்பணியைத் (national service)தொடங்கினார்.இவர்ராணுவத்திலிருந்தபோதுதான் 1973ல்  யோம்கிப்பூர்போர்ஆரம்பித்தது,எனினும்இவர்போர்க்களப்பணிகளில்ஈடுபடுத்தப்படவில்லை.  
ஜெரூசலம்எபிரேயப்பல்கலைக்கழகத்தில்தத்துவமும்நாடகவியலும்படித்தார்கிராஸ்மன்.பல்கலைப்படிப்பு முடிந்ததும்தான்முன்புகுழந்தைநடிகராகப் பணியாற்றிய
வானொலியில்மீண்டும்பணிசெய்யத்தொடங்கினார்.இறுதியாகஅவர்இஸ்ரேல் தேசிய வானொலியான Kol Yisraelல்நிகழ்ச்சித்தொகுப்பாளரானார். 1988ல் பாஸ்தீனிய
தலைமைதனதுதனிநாட்டைஅறிவித்துஇஸ்ரேல்என்றநாடுஇருப்பதற்கானஇணக்கத்தையும்தெரிவித்தது.இந்தச்செய்தியைஒலிபரப்பக்கூடாதுஎன்றஉத்தரவைமீறியதற்காககிராஸ்மன்பணியிலிருந்துநீக்கப்பட்டார்.  
கிராஸ்மன்ஜெருசலத்துக்குவெளியேஉள்ளமெவாஸெரெட்ஸீயோனி்வசிக்கிறார்.அவரதுமனைவிமிகால்கிராஸ்மன்ஒருகுழந்தைமனவியலாளர்.அவர்களுக்குமூன்று குழந்தைகள்,யானதான்,ரூத்,ஊரி.ஊரிஇஸ்ரேல்ராணுவத்தில்பீரங்கிபடையதிகாரியாகஇருந்தார். 2006ல்இஸ்ரேலுக்கும்ஹிஸ்புல்லாவுக்கும்நடந்தபோரில் லெபனானில் கொல்லப்பட்டார்.கிராஸ்மன்பின்னர்எழுதியFalling Out of Timeநூலில்ஊரியின்வாழ்வுபுகழ்ந்துரைக்கப்பட்டது.
# டேவிட் கிராஸ்மன்

## வாழ்க்கைக்குறிப்புகள்

### அரசியலும்களச் செயல்பாடும்

கிராஸ்மன் மனதில் பட்டதைச் சொல்லும் இடதுசார்ந்த அமைதிச் செயல்பாட்டாளர்.2006ம் ஆண்டு இஸ்ரேல் ஹிஸ்புல்லா போரில் இஸ்ரேலின் நடவடிக்கைகளை தற்காப்பு என்ற முறையில் ஆதரித்த கிராஸ்மன், 2006 ஆகஸ்ட் 10ம் தேதி சக இஸ்ரேலிய எழுத்தாளர்களான அமோஸ் ஓஸ் மற்றும் ஏ.பி. யெஹோஷுவாவுடன் சேர்ந்து நடத்திய பத்திரிக்கையாளர்கள் சந்திப்பில் இஸ்ரேல் போர் நிறுத்தத்துக்கு உடன்பட வேண்டும் என வலியுறுத்தினர். அப்போதுதான் பேச்சுவார்த்தை அடிப்படையிலான தீர்வு ஏற்படுமென்றனர். 'எதிர்த்துப் போரிடும் உரிமை நமக்கிருந்தது. ஆனால் எல்லாம் சிக்கலாகி விட்டன. இப்போது போர் தவிர்த்து வேறு வழிகளும் இருப்பதாக நம்புகிறேன்' என்றார் கிராஸ்மன்.  
இரண்டு நாட்கள் கழித்து 41வது ஆயுதப் படையணியி ஸ்டாஃப் சார்ஜன்ட் ஆக இருந்த அவரது 20 வயது மகன்ஊரி,போர் நிறுத்தத்துக்குச் சற்று முன்பாகபீரங்கிவண்டி
எதிர்ப்புஏவுகணை தாக்கிஇறந்தார்.தனதுமகனின்மரணம்பாலஸ்தீனியர்கள் பற்றிய இஸ்ரேலின்கொள்கைக்குஎதிரானதனது நிலைப்பாடுமாற்றிவிடவில்லை என விளக்கமளித்தார்கிராஸ்மன்.அவரதுபத்திரிகை எழுத்தல்லாதுகதைகளிலும்கூடஅரசியலைஎழுதுவதை கிராஸ்மன் கவனமாகத்தவிர்த்து வந்தநிலையில் அவரதுமகனின்
மரணம்இஸ்ரேல்-பாலஸ்தீனியபோர் குறித்துவிரிவாகஎழுதத்தூண்டியது. 2008ல்வெளியானஅவரதுTo The End of the Landநாவலில்இதுவெளிப்பட்டது.  
அவரதுமகனின்இறப்புக்குப்பின்னர்இரண்டுமாதங்கள்கழித்து, 1995ல்கொல்லப்பட்ட இட்சாக்ராபினின்நினைவேந்தலுக்காகத்திரண்டிருந்தலட்சம்இசுரேலியர்கள்
முன்புஉரையாற்றினார்.எஹுத்ஓல்மர்ட்டின் அரசுதனதுதலைமைப்பண்பில்தோல்வியுற்றுவிட்டதாகவும்பாலஸ்தீனர்களுடன்பேசுவதேஅப்பிராந்தியத்தில்முன்னேற்றம்
ஏற்படுவதற்கானசிறந்த நம்பிக்கைஎன்றும்அவர்பேசினார்.ஆமாம் என் மகனது மரணத்தை எண்ணி நான்துயருறுகிறேன்.ஆனால்என்வேதனைஎன்கோபத்தை விடவும்
வலுவானது.என்னுடையவேதனைஇந்தநாட்டையும்,இந்தநாட்டுக்காகநீங்களும் (ஓல்மர்ட்)உங்கள்நண்பர்களும்என்னசெய்து கொண்டிருக்கிறீர்கள்என்பதையும் நினைத்துதான்.  
போருடன்தனதுதனிப்பட்டதொடர்புகுறித்துகிராஸ்மன்சொன்னது.மக்கள்என்னைஇவன்இப்படித்தான்என்றார்கள்,இந்த விவரமறியாதஇடதுசாரிதனதுபிள்ளைகளை
ராணுவத்துக்குஅனுப்பமாட்டான்என்றார்கள்.வாழ்க்கைஎன்னவென்றுஅவர்களுக்குதெரிந்திருக்கவில்லை. இஸ்ரேலைஒருவர்கடுமையாகவிமர்சிக்கலாம்அதேநேரம்
அவர்அந்நாட்டின்பிரிக்கமுடியாதஅங்கமாகவும்இருக்கலாம்என்பதைஅவர்கள்இப்போதுஉணரும்கட்டாயம்ஏற்பட்டிருக்குமெனநினைக்கிறேன்;இஸ்ரேல்ராணுவத்தில்ஒருதயார்நிலைப்படைவீரனாகஇதைநான்சொல்கிறேன்.  
2010ல்கிராஸ்மனும்அவரதுமனைவியும்,குடும்பஉறுப்பினர்களும்இசுரேல்தனதுகுடியிருப்புகளைவிரிவுபடுத்துவதற்குஎதிராகநடந்தபோராட்டங்களில்பங்குகொண்டனர். பாலஸ்தீனர்களது குடியிருப்புப் பகுதிகளை இஸ்ரேல் கைப்பற்றுவதை எதிர்த்து கிழக்குஜெருசலத்திலுள்ளஷேக்ஜராவில் நடைபெறும் வாராந்திரபோராட்டங்களில்
கலந்துகொண்டபோது கிராஸ்மன் காவல்துறையினரால் தாக்கப்பட்டார்.எப்படிஒருபுகழ்பெற்றஎழுத்தாளர்இப்படித்தாக்கப்படலாம்எனதிகார்டியன்பத்திரிகையின் நிருபர்கேட்டபோது,"அவர்களுக்குநான் யாரென்றுதெரியுமாஎன்பதுதெரியவில்லை"என்றார்.
# பார்வதி (பாடலாசிரியர்)

**பார்வதி** (*Parvathy*) தமிழ்த் திரைப்படப் பாடலாசிரியர் ஆவார். நவீன நாடகப் பரிச்சயம் உள்ளவர். பரீக்ஷா நவீன நாடகக் குழுவில் நடிகையாக இருந்துள்ளார். பொதிகைத் தொலைக்காட்சியில் தொகுப்பாளராக பல்துறை ஆளுமைகளின் நேர்காணல்களை நேர்த்தியாகச் செய்துள்ளார். தற்போது திரைப்படங்களுக்கு தொடர்ந்து பாடல் எழுதிக்கொண்டிருக்கிறார்.
# பார்வதி (பாடலாசிரியர்)

## கவிதை

- 'இப்படிக்கு நானும் நட்பும்
- 'இது வேறு மழை'
- 'அந்த மூன்று நாட்கள்' என்ற நூல்கள் இதுநாள் வரையில் வெளியாகியுள்ளன. 'அந்த மூன்று நாட்கள்' என்ற தொகுப்பு மாதவிடாய் குறித்த கவிதைகள் அடங்கிய தொகுப்பாகும்.
# பார்வதி (பாடலாசிரியர்)

## எழுதிய திரைப்பாடல்கள்

| 2014 | *ஜில்லா* | வெரசா போகையில | தென்னிந்திய மிர்ச்சி இசை விருதுகள்: வளர்ந்து வரும் சிறந்த பாடலாசிரியர் வரிசையில் பரிந்துரைக்கப்பட்டது. |
| --- | --- | --- | --- |
| *வல்லினம்* | நகுலா நகுலா |  |  |
| *திருமணம் எனும் நிக்காஹ்* | கண்ணுக்குள் பொத்தி வைப்பேன்,
யாரோ இவள் | தென்னிந்திய மிர்ச்சி இசை விருதுகள்: வளர்ந்து வரும் சிறந்த பாடலாசிரியர் வரிசையில் கண்ணுக்குள் பொத்தி வைப்பேன் பாடல் பரிந்துரைக்கப்பட்டது. |  |
| *அமரகாவியம்* | ஏதேதோ எண்ணம் வந்து | தென்னிந்திய மிர்ச்சி இசை விருதுகள்: வளர்ந்து வரும் சிறந்த பாடலாசிரியர் வரிசையில் பரிந்துரைக்கப்பட்டது. |  |
| 2016 | *களம்* | புது புது |  |
| 2017 | *அதே கண்கள்* | போன போக்கில் |  |
| 2018 | *அடங்காதே* | தரையில் நடக்கும் |  |
| 2019 | *பரீஸ் பரீஸ்* | ஒதுக்க நெனச்சா,
இதுவா என் பூமி |  |
| 2020 | *சீறு* | செவ்வந்தியே,
வாசனப் பூச்செண்டா | } |
# பார்வதி (பாடலாசிரியர்)

## திரைக் கலைஞராக

| 2013 | *வெத நெல்லு* | முதன்மை கதாபாத்திரம் | DHAN அறக்கட்டளை | } |
| --- | --- | --- | --- | --- |
# சர்வே சத்யநாராயணா

**சர்வே சத்யநாராயண** (பிறப்பு 4 ஏப்ரல் 1954) இந்தியாவின் 15 வது மக்களவை உறுப்பினராக இருந்தார். 2009 ஆம் ஆண்டில் அவர் ஆந்திராவில் (இப்போது தெலுங்கானா) மல்காஜ்கிரி தொகுதியில் போட்டியிட்டு, இந்திய தேசிய காங்கிரஸ் கட்சியின் உறுப்பினர் ஆவார். 2004 ஆம் ஆண்டில் அவர் 14 ஆவது மக்களவைத் தொகுதியில் ஆந்திர பிரதேசத்தில் சித்தீப்பே (லோக் சபா தொகுதி) தொகுதியில் போட்டியிட்டு வெற்றிபெற்றார். இவர் சாலை போக்குவரத்து மற்றும் நெடுஞ்சாலைகள் அமைச்சராக பணியாற்றினார்.
# ராஜீவ் ரஞ்சன் சிங்

**இராஜீவ் ரஞ்சன் சிங்** (Rajiv Ranjan Singh) என்ற **லாலன் சிங்** (Lalan Singh) (பிறப்பு 24 சனவரி 1955) எனப்வர் ஒரு இந்திய அரசியல்வாதியும் முன்னாள் மக்களவை உறுப்பினரும் ஆவார். இவர் இந்திய அரசின் 17வது மக்களவைக்கு ஐக்கிய ஜனதா தளம் கட்சியின் சார்பாக முங்கேர் மக்களவைத் தொகுதியில் போட்டியிட்டுத் தேர்ந்தெடுக்கப்பட்டார். இவர் ஐக்கிய ஜனதா தளம் கட்சிியன் தேசிய கட்சித் தலைவர் ஆவார். இவர் முன்னதாக அதே கட்சியின் மாநில அலகின் தலைவராகவும் இருந்தார்.  
இவர் இந்தியாவின் பதினைந்தாவது மக்களவைக்கான 2014 இந்தியப் பாராளுமன்றத் தேர்தலில் தோல்வியுற்ற பின்னர் 2014 ஆம் ஆண்டு சூன் மாதம் பீகார் சட்டமன்ற உறுப்பினராத் தேர்வு செய்யப்பட்டார்.
# ராஜீவ் ரஞ்சன் சிங்

## தனிப்பட்ட வாழ்க்கை

இவர் பீகாரில் பூமிகார் குடும்பத்தில் சுவாலா பிரசாத் சிங் மற்றும் கௌசல்யா தேவி ஆயியோருக்கு 1955 ஆம் ஆண்டு சனவரி 24 ஆம் நாள் மகனாகப் பிறந்தார். இவர் பகல்பூர் பல்கலைக்கழகத்தின் கீழ் உள்ள டி. என். பி. கல்லூரியில் இளங்கலைப் பட்டத்தை முடித்தார். 1974 ஆம் ஆண்டில் இவர் கல்லூரி மாணவர்கள் சங்கத்தின் பொதுச்செயலாளராக இருந்தார். ஜெயபிரகாஷ் நாராயண் அவர்களால் நடத்தப்பட்ட பல்வேறு இயக்கங்களில் பங்கு பெற்றார்.  
சிங் ரேணு தேவி என்பவரை மணந்தார். இவர்களுக்கு ஒரு மகளும் உண்டு.
# அண்ணா பல்கலைக்கழகம், சென்னை

**அண்ணா பல்கலைக்கழகம் சென்னை** (*Anna University, Chennai*) இந்தியாவில், தமிழ்நாட்டில், சென்னையில் அமைந்துள்ள ஒரு தொழில்நுட்ப பல்கலைக் கழகமாகும். சென்னை பல்கலைக்கழகமானது அண்ணா பல்கலைக்கழகம், சென்னை, அண்ணா பல்கலைக் கழகம் சென்னை (தரமணி வளாகம்), அண்ணா பல்கலைக்கழகம், சென்னை - மண்டல அலுவலகம், திருச்சி , அண்ணா பல்கலைக்கழகம், சென்னை - மண்டல அலுவலகம், கோயம்புத்தூர்,அண்ணா பல்கலைக்கழகம், சென்னை - மண்டல அலுவலகம், மதுரை, அண்ணா பல்கலைக்கழகம், சென்னை - மண்டல அலுவலகம், திருநெல்வேலி என ஆறு பிரிவுகளாகப் பிரிக்கப்பட்ட போது 2007 ஆம் ஆண்டு பிப்ரவரி 1 ஆம் நாள் நிறுவப்பட்டது.  
அண்ணா பல்கலைக்கழகம் சென்னையானது கிண்டி பொறியியல் கல்லூரி, அழகப்பர் தொழில்நுட்பக் கல்லூரி, சென்னை தொழில்நுட்ப நிறுவனம் மற்றும் அண்ணா கட்டிடக்கலை மற்றும் திட்டமிடல் பள்ளி, சென்னை ஆகிய நான்கு கல்லுாரிகளை உள்ளடக்கியது.  
2011 ஆம் ஆண்டு செப்டம்பா் 14 ஆம் நாள் பல்கலைக்கழகங்களை ஒன்றிணைக்க ஒரு சட்ட மசோதா நிறைவேற்றப்பட்டது.
# அண்ணா பல்கலைக்கழகம், சென்னை

## மண்டல அலுவலகங்கள்

- அண்ணா பல்கலைக்கழகம், சென்னை - மண்டல அலுவலகம், திருச்சி
- அண்ணா பல்கலைக்கழகம், சென்னை - மண்டல அலுவலகம், திருநெல்வேலி
- அண்ணா பல்கலைக்கழகம், சென்னை - மண்டல அலுவலகம், மதுரை
- அண்ணா பல்கலைக்கழகம், சென்னை - மண்டல அலுவலகம், கோயம்புத்தூர்
# அண்ணா பல்கலைக்கழகம், சென்னை

## வரலாறு

### உருவாக்கம்

- 1978 செப்டம்பர் 4 ஆம் நாள் **பேரறிஞர் அண்ணா தொழில்நுட்ப பல்கலைக்கழகச் சட்டம் 1978** (தமிழ்நாடு சட்டம் 30, 1978) -இன் மூலமாக தமிழ்நாடு அரசு' அண்ணா தொழில்நுட்ப பல்கலைக் கழகத்தை '''(முந்தைய பெயர் - அண்ணா பல்கலைக்கழகம்) உருவாக்கியது.
- புதிதாக உருவாக்கப்பட்ட பல்கலைக்கழகமானது முந்தைய சென்னை பல்கலைக் கழகத்தின் பிரிவுகளான பொறியியல் கல்லுாரி, கிண்டி, அழகப்பா தொழில்நுட்ப கல்லுாரி, மெட்ராஸ் தொழில்நுட்பக் கல்லுாரி, மற்றும் சென்னை, கட்டிடக்கலை மற்றும் திட்டமிடல் பள்ளி ஆகியவற்றை உள்ளடக்கியதாக இருந்தது.
- மேலே கூறப்பட்ட நிறுவனங்கள் புதிதாகஉருவாக்கப்பட்ட பல்கலைக்கழகத்தின் உறுப்புக் கல்லுாரிகளாகின. முன்னாள் தமிழ்நாடு முதலமைச்சரை் சி. என். அண்ணாதுரையின் பெயர் சூட்டப்பட்டது.
- 1982 ஆம் ஆண்டில் பெயரில் இருந்த “பேரறிஞர்“ மற்றும் “தொழில்நுட்பம்“ ஆகிய வார்த்தைகள் நீக்கப்பட்டு அண்ணா பல்கலைக் கழகம் என்பது ஏற்றுக்கொள்ளப்பட்டது.
# அண்ணா பல்கலைக்கழகம், சென்னை

## வரலாறு

### மறு உருவாக்கம்

- 2001: 2001 ஆம் ஆண்டில், அண்ணா பல்கலைக்கழக சட்டத்திருத்தம் 2001-இன் கீழ், அண்ணா பல்கலைக்கழகம் ஒரு இணைப்பு ஏற்படுத்தக்கூடிய பல்கலைக்கழகமாக மாறியது. இதன் காரணமாக, தமிழ்நாட்டில் உள்ள அனைத்து பொறியியல் கல்லுாரிகளையும் தனது கட்டுப்பாட்டின் கீழ் கொண்டு வந்தது. இதன் மூலம் இணைக்கப்பட்ட கல்லுாரிகளில், ஆறு அரசு பொறியியல் கல்லுாரிகளும், மூன்று அரசு உதவி பெறும் தனியார் பொறியியல் கல்லுாரிகளும் 426 சுயநிதி பொறியியல் கல்லுாரிகளும் அண்ணா பல்கலைக்கழகத்துடன் இணைக்கப்பட்டன.
- 2007: 2007 ஆம் ஆண்டு பெப்ரவரி 1இல் எடுக்கப்பட்ட தமிழ்நாடு அரசின் முடிவின் காரணமாக, அண்ணா பல்கலைக்கழகமானது ஆறு பல்கலைக்கழகங்களாக பிரிக்கப்பட்டது. அவை, அண்ணா பல்கலைக்கழகம், சென்னை, அண்ணா தொழில்நுட்ப பல்கலைக்கழகம், சென்னை, அண்ணா தொழில்நுட்ப பல்கலைக்கழகம், திருச்சிராப்பள்ளி, அண்ணா தொழில்நுட்ப பல்கலைக்கழகம், கோயம்புத்துார், அண்ணா தொழில்நுட்ப பல்கலைக்கழகம், திருநெல்வேலி மற்றும் அண்ணா தொழில்நுட்ப பல்கலைக்கழகம், மதுரை. இந்த நிறுவனங்கள் முறையாக 2007 ஆம் ஆண்டிற்கும் 2010 ஆம் ஆண்டிற்கும் இடைப்பட்ட காலத்தில் தொடங்கப்பட்டவை.
- 2011: 2011 ஆம் ஆண்டு செப்டம்பர் 14ஆம் தேதியில் இந்தப் பல்கலைக்கழகங்களை மீண்டும் ஒன்றிணைக்க ஒரு சட்ட மசோதா நிறைவேறியது. இருப்பினும், தனித்தனியான பல்கலைக்கழகங்கள் இதுவரை செயல்பட்டு வந்தன.
- 2012: ஆகத்து 2012 இலிருந்து, அனைத்து அண்ணா தொழில்நுட்ப பல்கலைக்கழகங்கள், அண்ணா பல்கலைக்கழகம், பல்கலைக்கழக வளாகம், அண்ணா பல்கலைக்கழக கல்லுாரி ஆகிய அனைத்தும் சென்னை, அண்ணா பல்கலைக்கழகத்துடன் ஒன்றிணைக்கப்பட்டன. இப்போது அவை பின்வருமாறு அழைக்கப்படுகின்றன. :  
| தற்போது அழைக்கப்படுவது (ஆகத்து 2012-க்குப் பிறகு) |  |  |
| --- | --- | --- |
| அண்ணா பல்கலைக்கழகம், சென்னை | அண்ணா பல்கலைக்கழகம் |  |
| அண்ணா தொழில்நுட்ப பல்கலைக்கழகம் (AUT) | அண்ணா பல்கலைக்கழகம் - மண்டல அலுவலகம் (AU-RO) |  |
| அண்ணா தொழில்நுட்ப பல்கலைக்கழகம் (AUT) - பல்கலைக்கழக வளாகம் (அல்லது) பொறியயில் கல்லுாரி | அண்ணா பல்கலைக்கழகம் - மண்டல வளாகம் (அல்லது) பொறியியல் கல்லுாரி | } |
# கரந்தை காந்தி

**கரந்தை காந்தி** சுதந்திரப் போராட்டத்தில், காந்தியவாதியாய் தன்னை முழுமையாய் அர்ப்பணித்துக் கொண்டவர் திரு ச.அ.சாம்பசிவம் பிள்ளை அவர்களாவார்.
# கரந்தை காந்தி

## பொறியாளர் பணி

திருச்சி மாவட்டத்தில் பிறந்தவர் இவர். ஆங்கிலேயர் ஆட்சி காலத்திலேயே பொறியியல் படித்துப் பட்டம் பெற்றவர். சேலம், திருச்சி முதலிய நகரங்களில், பொதுப் பணித் துறையில், பொறியாளராகப் பணியாற்றியவர்.
# கரந்தை காந்தி

## பணி துறப்பு

மகாத்மா காந்தி அவர்கள் 1920 அம் ஆண்டில், ஒத்துழையாமை இயக்கத்தை அறிவித்தபோது, தனது பொறியாளர் பணியினைத் துறந்தார். திருச்சியில் இருந்து கரந்தைக்கு இடம் பெயர்ந்தார்.
# கரந்தை காந்தி

## சமூகப் பணி

கரந்தையைச் சுற்றியுள்ள பகுதிகளில், மிகவும் தாழ்த்தப்பட்ட மக்கள் வசிக்கும் பகுதிக்கு தினமும் செல்வார். அங்குள்ள சிறுவர்களை எல்லாம், அழைத்துக் கொண்டு, வெண்ணாறு சென்று, அவர்களைக் குளிப்பாட்டி, தலைக்கு எண்ணெய் தடவி, தலைச் சீவி விடுவார். சுத்தமாய் இருப்பது, தாம் இருக்கும் இடத்தில் தூய்மையைப் பேணிப் பாதுகாப்பது பற்றி அவர்களுக்குப் போதிப்பார்.
ஒரு நாள், இரு நாள் அல்ல, நாள்தோறும், தன் காலம் முழுவதும் இவர் ஆற்றிய பணி இது. அந்நாளில் மிகவும் மகத்தான பணி இது. மிகவும் தாழ்த்தப் பட்டவர்கள் வசிக்கும் தெருக்களில் காலடி எடுத்து வைப்பதே, மிகவும் பாபகரமான செயலாய் கருதப்பட்ட காலத்தில், சிறிதும் தயங்காது, தொடர்ந்து, அப்பகுதி மக்களுக்காகப் பாடுபட்டவர்.
# கரந்தை காந்தி

## கரந்தை காந்தி

காந்தியின் வாழ்விலும், தோற்றத்திலும் மாற்றத்தைக் கொடுத்த ஊர் மதுரை. மேல் அங்கியைக் கழற்றி எறிந்துவிட்டு, அரை ஆடை உடுத்தி, ஆண்டியின் கோலத்திற்கு மாறியது மதுரையில்தான்.
மதுரையில் காந்தி, தன் மேலாடையைத் துறந்ததும், கரந்தையில் சாம்பசிவமும் தன் மேலாடையைத் துறந்தார். இறுதி வரை இடுப்பில் ஒரு வேட்டி, மேலே ஒரு சிறு துண்டு. இதுவே இவரது உடையாகிப் போனது.  
கரந்தையிலும், தஞ்சையின் பிற பகுதிகளிலும், நாள்தோறும் ஒரு பகுதியில், சிறு கூட்டம் ஒன்றினைக் கூட்டி, வெள்ளையனே வெளியேறு என வீர முழக்கமிடுவார். இதனாலேயே கரந்தையில் ஆறு மாதம், சிறையில் ஆறுமாதம் என இவர்தம் வாழ்வு கழிந்தது. சாம்பசிவம் என்னும் இவர்தம் இயற்பெயரும் மெல்ல மறைந்து, கரந்தை காந்தி என்னும் பெயரே, இவர்தம் பெயராக நிலைத்தது.
# கரந்தை காந்தி

## கரந்தைத் தமிழ்ச் சங்கப் பணி

கரந்தைத் தமிழ்ச் சங்கத்தின் முதற்றலைவராய் முப்பதாண்டுகள் ஒப்பிலாப் பணியாற்றிய, தமிழவேள் உமாமகேசுவரனாரின், மைத்துனர் இவர். கரந்தைத் தமிழ்ச் சங்க வளாகத்தில், தமிழ் பெருமன்றத்தையும், சங்க வளாகத்திற்கும், விளையாட்டுத்திடலுக்கும் இடையே ஓடும் வடவாற்றினைக் கடந்திட, ஒரு அழகிய தொங்கு பாலத்தையும் அமைத்தவர் இவர்.
# பளிங்கு அரண்மனை (கொல்கத்தா)

**பளிங்கு அரண்மனை** *(Marble Palace)* இந்தியாவின் வடக்கு கொல்கத்தாவில் அமைந்துள்ள ஒரு சிறப்பு வாய்ந்த அரண்மனையாகும். 46, முக்தாரம் பாபு தெரு, கொல்கத்தா, 700007 என்பது இந்த அரண்மையின் முகவரியாகும். 19 ஆம் நூற்றாண்டைச் சேர்ந்த இந்த அழகியக்கட்டிடம் சிறந்த முறையில் பராமரிக்கப்பட்டு வருகிறது. பளிங்கு சுவர்கள், தரைகள், சிற்பங்கள் போன்றவற்றுக்கு பெயர் பெற்ற அரண்மனையாக இருப்பதால் இப்பெயர் வைக்கப்பட்டுள்ளது.
# பளிங்கு அரண்மனை (கொல்கத்தா)

## வரலாறு

1835 ஆம் ஆண்டில் ராச ராசேந்திர முல்லிக் இந்த அரண்மையைக் கட்டினார். பல அழகிய மேற்கத்திய சிற்பங்கள், விக்டோரியன் மரச்சாமான்களைக் கொண்ட துண்டுகள் மற்றும் ஐரோப்பிய மற்றும் இந்திய கலைஞர்களின் ஓவியங்கள் இங்கு இடம் பெற்றுள்ளன
பெரிய சரவிளக்குகள், கடிகாரங்கள், அரசர்கள் மற்றும் அரசிகளின் மார்பளவு சிலைகள் அரண்மனையின் நடைக்கூடத்தை அலங்கரிக்கின்றன. பளிங்கு அரண்மனையில் பளிங்கு சுவர்களும் தரையும் சிறப்பு வாய்ந்தவையாகும். தொல் பழம்பொருட்கள், பீட்டர் பவுல் ரூபன்சு வரைந்த ஓவியங்கள், நுண்ணிய பளிங்கு சிலைகள், கூரையிடும் கண்ணாடிகள் மற்றும் அரிய பறவைகளின் சேகரிப்புகள் ஆகியனவற்றால் இந்த அரண்மனை பிரபலமானதாக கருதப்படுகிறது. அழகிய மேற்கத்திய சிற்பங்கள், விக்டோரியன் மரச்சாமான்களைக் கொண்ட துண்டுகள் மற்றும் ஐரோப்பிய மற்றும் இந்திய கலைஞர்களின் ஓவியங்கள் இங்கு இடம் பெற்றுள்ளன. பெரிய சரவிளக்குகள், கடிகாரங்கள், அரசர்கள் மற்றும் அரசிகளின் மார்பளவு சிலைகள் அரண்மனையின் நடைக்கூடத்தை அலங்கரிக்கின்றன.  
பளிங்கு அரண்மனையில் பளிங்கு சுவர்களும் தரையும் சிறப்பு வாய்ந்தவையாகும். தொல் பழம்பொருட்கள், பீட்டர் பவுல் ரூபன்சு வரைந்த ஓவியங்கள், நுண்ணிய பளிங்கு சிலைகள், கூரையிடும் கண்ணாடிகள் மற்றும் அரிய பறவைகளின் சேகரிப்புகள் ஆகியனவற்றால் இந்த அரண்மனை பிரபலமானதாக கருதப்படுகிறது.பளிக்கு அரண்மனையில் இன்னும் கூட சிலர் வசிக்கின்றனர். அரண்மனைக்குள் பிரவேசிப்பது கட்டுப்படுத்தப்பட்டுள்ளது. அரசாங்க சுற்றுலா அலுவலகத்திலிருந்து அனுமதி பெறப்பட்ட பின்னரே உள்ளே செல்ல முடியும்.
# பளிங்கு அரண்மனை (கொல்கத்தா)

## விலங்கியல் பூங்கா

அரண்மனைக்கு அருகில் ஒரு விலங்கியல் பூங்கா அமைந்திருக்கிறது. இந்த பளிங்கு அரண்மனை மிருகக்காட்சி சாலையே இந்தியாவில் அமைக்கப்பட்ட முதலாவது விலங்கியல் பூங்காவாகும். இப்பூங்காவும் ராச ராசேந்திர முல்லிக்கினால் அமைக்கப்பட்டதாகும். முக்கியமாக மயில்கள், பழந்திண்ணிப் பறவைகள், நாரைகள் மற்றும் கொக்குகள் முதலான பறவைகள் வாழுமிடமாக இவ்விடம் காணப்படுகிறது.
# உலகளாவிய அணுசக்தி கூட்டாண்மை மையம்

**உலகளாவிய அணுசக்தி கூட்டாண்மை மையம்***(Global Centre for Nuclear Energy Partnership)* இந்தியாவிலுள்ள அரியானா மாநிலத்தின் பகதுர்கர் பகுதியில் அமைந்துள்ளது. அணுசக்தி பங்களிப்பிற்காக நிறுவப்பட்ட உலகின் முதலாவது கூட்டாண்மை மையம் என்ற பெருமை இதற்கு உண்டு. அனைத்துலக அணுசக்தி வல்லுநர்கள் இம்மையத்தில் அணு சக்தி தொடர்பான பல்வேறு தலைப்புகளில் கலந்துரையாடல்கள் மற்றும் விவாதங்களில் ஈடுபடுகின்றனர். அணு உலைகளில் புதுமை, அணு எரிபொருள் சுழற்சியை மேம்படுத்துதல், இயல்புக்கு மீறிய பெருக்கத்தை எதிர்க்கும் அணு உலைகள், பாதுகாப்புத் தொழில்நுட்பங்கள் மற்றும் கதிர்வீச்சு வெளிப்பாட்டின் விளைவுகள் போன்றவை இங்கு ஆய்வு செய்யப்படுகின்றன
# 2017 சிச்சுவான் நிலச்சரிவு

தென்மேற்குச் சீனாவின் சிச்சுவான் பகுதியில் ஏற்பட்ட நிலச்சரிவின் காரணமாய் 100 -க்கும் மேற்பட்டோர் மண்ணில் புதையுண்டனர். 24 ஜூன் 2017 அன்று அதிகாலை 6:00 மணியளவில் நிகழ்ந்த இந்நிலச்சரிவில் மலையின் ஒரு பகுதி சரிந்து விழுந்து *ஸின்மோ* (Xinmo) கிராமத்தின் 40 வீடுகள் அழிந்தன. இந்நிலச்சரிவில் 30 இலட்சம் கன மீட்டர் அளவுள்ள மண் மற்றும் பாறை சரிந்து விழுந்தது .
# நகித் டூபியா

**நகித் டூபியா** (Nahid Toubia 1951) சூடான் மருத்துவர் மற்றும் பெண்கள் உரிமைகளுக்காகப் போராடுபவர் ஆவார். பெண் உறுப்பு சிதைப்பு என்னும் வழக்கத்தை எதிர்த்து நூல்கள் எழுதிப் பரப்புரை செய்து வருபவர். ஆப்பிரிக்கா மற்றும் மத்திய தரைக்கடல் நாடுகளில் பெண்களின் நலனுக்காகவும் சமத்துவத்துக்காகவும் பல நூல்களைத் தனியாக எழுதியும் பிறருடன் சேர்ந்தும் எழுதியுள்ளார்.
# நகித் டூபியா

## படிப்பு

சூடானில் கார்தம் என்ற ஊரில் பிறந்த டூபியா எகிப்தில் மருத்துவம் பயின்றார்.1981 இல் இங்கிலாந்தில் அறுவை மருத்துவர் பயிற்சி பெற்று எம்பில் மற்றும் ஆய்வுப் பட்டங்களைப் பெற்றார்.
சூடானில் முதல் பெண் அறுவை மருத்துவர் இவரே. ராயல் கல்லூரியில் மதிப்புமிகு உறுப்பினர் ஆனார்.
# நகித் டூபியா

## பணிகளும் பதவிகளும்

கொலம்பியா பல்கலைக்கழகத்தில் பொதுநலத் துறையில் இணைப் பேராசிரியராக உள்ளார். ஐக்கிய நாட்டு சபையின் உறுப்பு அமைப்புகளான யூனிசெப், உலக சுகாதார அமைப்பு, யூஎன்டிபி ஆகியவற்றில் ஆலோசனைக்குழுக்களில் உறுப்பினராக உள்ளார்.  
ரெயின்போ என்ற ஓர் அமைப்பைத் தொடங்கி அதன் இயக்குநராக உள்ளார். இந்த அமைப்பு பெண்களின் உடல் நலத்தைப் பற்றிய ஆய்வுகள் செய்யவும் தீர்வுகள் காணவும் செயல்படுகிறது. பெண்கள் உரிமைகள் பாதுகாப்பு, கண்காணிப்பு அமைப்பில் துணைத் தலைவர் பொறுப்பிலும் உள்ளார்.
# இராசேந்திர சோழன் (எழுத்தாளர்)

**இராசேந்திர சோழன்** (*Rajendra Chozhan*, 17, திசம்பர், 1945 - இறப்பு: 1, மார்ச், 2024) இந்தியாவின் தமிழ்நாட்டைச் சேர்ந்த ஓர் எழுத்தாளரும், அரசியல் செற்பாட்டாளரும் ஆவார். 1945 ஆம் ஆண்டு டிசம்பர் மாதம் 17 ஆம் தேதியன்று இவர் பிறந்தார். அஷ்வகோஷ் என்ற புனைப்பெயரிலும் எழுதிவந்தார். அடித்தள மக்களின் வாழ்க்கையை எழுதினார். மார்க்சியப் பார்வை கொண்ட இவர் பின்னர் தமிழ்த்தேசியப் பொதுவுடைமைப்பார்வை கொண்டவராக மாறினார். சிறுகதைகள், நாவல், கட்டுரைகள் எனக் கலை இலக்கியத்திலும்; அரசியல், அறிவியல், தத்துவம், போராட்டம் எனப் பொதுவாழ்விலுமாக இயங்கினார்.
# இராசேந்திர சோழன் (எழுத்தாளர்)

## வாழ்க்கைக் குறிப்பு

இராசேந்திரசோழன் தென்னாற்காடு மாவட்டத்தில் உளுந்தூர்ப்பேட்டையில் 1945 திசம்பர் 17 அன்று பிறந்தார்.
# இராசேந்திர சோழன் (எழுத்தாளர்)

## வெளியிட்ட இதழ்கள்

'உதயம்', 'பிரச்சனை', 'மண்மொழி' ஆகிய இதழ்களை வெளியிட்டார்.
# இராசேந்திர சோழன் (எழுத்தாளர்)

## இறப்பு

சிறிது காலமாக உடல்நலமின்றி இருந்த நிலையில், 2024 மார்ச் 1 அதிகாலையில் காலமானார். இவருக்கு ராஜகுமாரி என்ற மனைவியும், ஒரு மகளும், மகனும் உள்ளனர்.
# இராசேந்திர சோழன் (எழுத்தாளர்)

## படைப்புகள்

### சிறுகதைகள்

இராசேந்திரசோழன் பின்வரும் 79 சிறுகதைகளை எழுதியிருக்கிறார்: (அகரவரிசையில்)
1. அவரோட லோகம் (இருபால் அத்துமீறல் கதை)
1. அவுட்பாஸ்
1. அன்பின் வழியது (தமிழினி இணைய இதழ்)
1. இச்சை
1. இசைவு (தமிழினி இணைய இதழ்)
1. இடம்
1. இணக்கம்
1. இழை
1. உளைச்சல் (தமிழினி இணைய இதழ்)
1. ஊற்றுக்கண்
1. ஊனம் (இருபால் அத்துமீறல் கதை)
1. எங்கள் தெருவில் ஒரு கதாபாத்திரம் (1971) (ஆனந்த விகடன்) (மூன்றாவதுகதை)
1. எதிர்பார்ப்புகள் (இருபால் அத்துமீறல் கதை)
1. கடன்
1. கரசேவை (அரசியற்பகடி அங்கத உருவகக்கதை)
1. கழுதையின் வாயில் (தமிழினி இணைய இதழ்)
1. காசுக்காக அல்ல
1. காணிக்கை (தமிழினி இணைய இதழ்)
1. கிட்டுதல் (அரசியற்பகடி அங்கத உருவகக்கதை)
1. குருவிவர்க்கம்
1. கொஞ்சம் இருட்டுக்கு வந்துபாருங்கள்
1. கோணல்வடிவங்கள் (கசடதபற இதழ் எண் 10; 1971 சூலை, பக்.2-4, 13) (இருபால் அத்துமீறல் கதை)
1. கைக்கிளை
1. சடங்கு
1. சவாரி (தீராநதி, 2006 பிப்ரவரி)
1. சாம்பல் குவியலில்
1. சாவி
1. சிதைவுகள் (இருபால் அத்துமீறல் கதை) (விழிப்பு இதழில் வெளிவந்தது)
1. சில சந்தர்ப்பங்கள் ((பாலியல் தொழிலாளி கதை) (செம்மலர்)
1. சுழல்காற்றும் சருகுகளும் (தமிழினி இணைய இதழ்)
1. சூரப்பன் வேட்டை
1. சூழல் (இருபால் அத்துமீறல் கதை)
1. சென்னையில் பார்க்க வேன்டிய இடங்கள்
1. டெய்லர் கந்தசாமி
1. தக்கார் தகவிலார்
1. தனபாக்கியத்தோட ரவ நேரம் (தமிழினி இணைய இதழ்)
1. தற்செயல்
1. தாகம்
1. தோது
1. நாட்டம் (இருபால் அத்துமீறல் கதை)
1. நாய்வேஷம் (தமிழினி இணைய இதழ்) (இருபால் அத்துமீறல் கதை)
1. நாவன்மை (அரசியற்பகடி அங்கத உருவகக்கதை)
1. நான் பண்ணாத சப்ளை
1. நிலச்சரிவு
1. நீதி
1. பகல்தூக்கம்
1. பக்கவாத்தியம்
1. பக்தி மார்க்கம்
1. பகை (தமிழினி இணைய இதழ்)
1. பரிணாமச் சுவடுகள்
1. பலவீனம் (இரண்டாவது கதை)
1. பறிமுதல் (செம்மலர்)
1. பற்று
1. பாசிகள் (பாலியல் தொழிலாளி கதை), (பிரச்சினை இதழில் வெளிவந்தது
1. பிரார்த்தனைகளும் பிரசாதங்களும்
1. புரட்சிப் பயணம் (அரசியற்பகடி அங்கத உருவகக்கதை)
1. புற்றில் உறையும் பாம்புகள் (கசடதபற)
1. பெண் என்று சொல்லிடிலோ! (தமிழினி இணைய இதழ்)
1. பைத்தியம்
1. பொழுது
1. பேதைமை
1. மடை
1. மதராஸும் மன்னார்சாமியும்
1. மயக்கம்
1. மனக்கணக்கு (முதற்கதை)
1. முனைப்பு
1. மையம்
1. ருசிப்பு
1. ரோதனை
1. வரம்பு
1. வன்மம் (தமிழினி இணைய இதழ்)
1. வானம் வெளிவாங்கி (1972) ((பாலியல் தொழிலாளி கதை), (அஃக் இதழ்)
1. விசுவாசம்
1. விபத்து
1. விருந்து
1. விவஸ்தை
1. வினை
1. வெளிப்பாடுகள்
1. வைபவம் (செம்மலர், 1973)  
இக்கதைகளை (1) அரசியல் இயக்கப் பகடி அங்கதக் கதைகள் (1985-2011 காலப்பகுதியில் எழுதப்பட்டவை), (2) காமத்திளைப்புப் பாலியல் கதைகள் (உட்பிரிவு: அ. பாலியல் தொழிலாளி கதைகள், ஆ. இருபால் அத்துமீறல் கதைகள்), (3) நவீன - பின்நவீன யதார்த்தக்கூறுகள் என பேராசிரியர் வே. மு. பொதியவெற்பன் பகுக்கிறார். மேலும் அவற்றை (1) விமர்சன யதார்த்தவாதக் கதைகள், (2) இலக்கிய யதார்த்த கதைகள்
# இராசேந்திர சோழன் (எழுத்தாளர்)

## படைப்புகள்

### குறுநாவல்கள்

1. உறவு பந்தம் பாசம்
1. சிறகுகள் முளைத்து; முதற்பதிப்பு: 1988 சனவரி, சரவணபாலு பதிப்பகம், 33-இ, கீழ செட்டி தெரு, விழுப்புரம், பக்.146+54); இரண்டாம் பதிப்பு: 2018 தமிழினி, சென்னை
1. சீட்டாட்டக்கலைஞன்
1. மகாலட்சுமி (தமிழினி இணைய இதழ்)
1. பரிதாப எழுத்தாளர் திருவாளர் பரதேசியார் பண்டித புராணம் (1997)
1. விதிகள் . . . விதிகள் . . .
1. வேட்கை
1. 21-வது அம்சம்
# இராசேந்திர சோழன் (எழுத்தாளர்)

## படைப்புகள்

### நாடகங்கள்

1. தெனாலிராமன் நகைச்சுவை நாடகங்கள்
1. நாளை வரும் வெள்ளம்
1. மரியாதைராமன் மதிநுட்ப நாடகங்கள்
1. மீண்டும் வருகை
1. வட்டங்கள்
1. விசாரணை
(அஸ்வகோஷ் என்ற புனைப்பெயரில் எழுதிய இராசேந்திரசோழன் எழுதிய 12 நாடகங்கள் "அஸ்வகோஷ் நாடகங்கள்" என்ற நூலாக வெளிவந்துள்ளன.)
# இராசேந்திர சோழன் (எழுத்தாளர்)

## படைப்புகள்

### நாவல்

1. காவலர் இல்லம், 2019, தமிழினி
1. பதியம், 2023, பக்.224, தமிழினி
# இராசேந்திர சோழன் (எழுத்தாளர்)

## படைப்புகள்

### பகட்டுரைகள்

1. சிவப்பு காவிகள் (உதயம், சூன் 15,197?)
1. தோப்புகளில் தனிமரமாய் (பின்னுரை)
1. முக்காட்டு முகங்கள் (பின்னுரை)
# இராசேந்திர சோழன் (எழுத்தாளர்)

## படைப்புகள்

### சிறுகதைத்தொகுதிகள்

1. எட்டுக் கதைகள், க்ரியா பதிப்பகம்
1. சீட்டாட்டக் கலைஞன்,2022, தமிழினி
1. தற்செயல் (1994)
1. பறிமுதல் (1979)
1. இராசேந்திரசோழன் கதைகள் (இருதொகுதிகள்), 2022, தமிழினி
1. இராசேந்திரசோழன் தேர்ந்தெடுத்த சிறுகதைகள்; 2020; டிஸ்கவரி புக்பேலஸ்
1. முத்துக்கள் பத்து இராசேந்திர சோழன், 2023, பக்.140, அம்ருதா
# இராசேந்திர சோழன் (எழுத்தாளர்)

## படைப்புகள்

### குருநாவல் தொகுதிகள்

1. இராசேந்திரசோழன் குறுநாவல்கள் (தொகுப்பு)
1. சிறகுகள் முளைத்து
1. மகாலட்சுமி, 2021, பக்.191, தமிழினி
1. சீட்டாட்டக்கலைஞன்
# இராசேந்திர சோழன் (எழுத்தாளர்)

## படைப்புகள்

### கட்டுரைத்தொகுதிகள்

1. அணு ஆற்றலும் மானுட வாழ்க்கையும், இரண்டாம் பதிப்பு 2012, பக்.200; மங்கை பதிப்பகம்
1. அணுசக்தி மர்மம்: தெரிந்ததும் தெரியாததும்
1. அம்பேத்கரின் சாதி ஒழிப்பு - சில சிந்தனைகள்
1. அரங்க ஆட்டம் (இருதொகுதிகள்)
1. இந்தியம் திராவிடம் தமிழ்த் தேசியம்
1. கட்வுள் என்பது என்ன?
1. கருத்தியல் மதம் சாதி பெண்
1. சாதியம் தீண்டாமை தமிழர் ஒற்றுமை, 2011, பக்.400, மங்கை பதிப்பகம்
1. சொர்க்கம் எங்கே இருக்கிறது? (2006)
1. சொர்க்கத்துக்குப் போவது எப்படி?
1. தமிழ்த் தேசமும் தன்னுரிமையும்
1. தமிழ்த் தேசியம் என்றால் என்ன?
1. தமிழகம் தேசம் மொழி சாதி
1. தலித்தியம் - நோக்கும் போக்கும்
1. திராவிடம் மார்க்சியம் தமிழ்த் தேசியம்
1. தீண்டாமை ஒழிப்பும் தமிழர் ஒற்றுமையும்
1. நாம் ஏன் தமிழ் வழியில் பயில வேண்டும்?, 2013, பக்.32, மங்கை பதிப்பகம்
1. பகுத்தறிவின் மூடநம்பிக்கை, தமிழினி
1. பாட்டாளிவர்க்க சர்வாதிகாரம் தேவைதானா?
1. பின்நவீனத்துவம் பித்தும் தெளிவும் (கட்டுரைத் தொகுப்பு)
1. பெண்கள் சமூகம் மதிப்பீடுகள்
1. பொதுவுடைமையும் தமிழர்களும்
1. மண், மொழி,மனிதம்,நீதி, 2003, பக்.256, மங்கை பதிப்பகம்
1. மார்க்சிய மெய்யியல்:கடவுள் என்பது என்ன?(1995)
1. மிதிபடும் மானுடம் மீட்பின் மனவலி,2006, பக்.320, மங்கை பதிப்பகம்
1. மொழிக்கொள்கை
# இராசேந்திர சோழன் (எழுத்தாளர்)

## படைப்புகள்

### படைப்புகள் வெளியான இதழ்கள்

1. அஃக்
1. ஆனந்தவிகடன்
1. உதயம்
1. கசடதபற
1. கணையாழி
1. கவிதாசரண்
1. மண்மொழி
1. செம்மலர்
1. பிரச்சினை
1. யுகவிழிப்பு
1. தமிழர் கண்ணோட்டம்
1. தீராநதி
1. விழிப்பு
# பாவ்லி வினை

**பாவ்லி வினை** *(Pauly reaction)* என்பது புரதங்களில் டைரோசின் அல்லது இசுட்டிடின் இருக்கின்றதா என்பதைக் கண்டறிய உதவும் ஒரு வேதிச் சோதனையாகும். இச்சோதனையை முதன் முதலில் கண்டறிந்த செருமானிய வேதியில் அறிஞர் எர்மான் பாவ்லி பெயரால் இவ்வினை அழைக்கப்படுகிறது.. டைரோசின் அல்லது இசுட்டிடினைக் கொண்டுள்ள புரதங்கள், ஈரசோனிய சல்பானிலிக் அமிலத்துடன் காரச்சூழலில் வினைபுரிந்து இணை வினை மூலமாக சிவப்பு நிறம் தோன்றுகிறது .
# சாம்ப அரசு

சம்பா அரசு, வியட்நாமின் அனாம்(மத்திய வியட்நாம்) மற்றும் கோகொச்சின்(தென் வியட்நாம்) பகுதியில் அரசாண்ட தமிழர் வழி வந்த அரச வம்சம் ஆகும்.சாம்ப அரசு கடல் சார்ந்த அரசாகும்.சாம்ப மக்கள் வாணிபம் மூலம் தமிழகத்தில் இருந்து சென்றவர்கள். இவர்கள் முதல் நூற்றாண்டு முதல் பதினான்காம் நூற்றாண்டு வரை அரசாண்டனர்.இவர்கள் சீனர்களுடண் வாணிப உறவு கொண்டு இருந்தனர்.சீன அரசு பல முறை படையெடுத்தும் உள்ளது.
# சாம்ப அரசு

## தொடக்கம்

சாம்ப அரசு ஆதியில் நாக இன மக்களால் ஆளப்பட்டு வந்தது. மாறன் என்ற பாண்டிய இளவரசன் நாக இளவரசியை மணந்து முதல் சாம்ப அரசர் ஆனான்.ஆரம்பத்தில் கம்போசத்தின் புன்னன் அரசுடண் கொண்ட நட்பால் இந்திய கலாச்சாரம் பரவியது.
# சாம்ப அரசு

## வரலாறு

பத்ரவர்மன கிபி300ல் ஏற்ப்பட்ட சீன ஆதிக்கத்தை கிபி 380ல் அகற்றி மீண்டும் சாம்ப அரசை நிறுவினார்.இவர் தலைநகராக சிம்மபுரியை உருவாக்கினார்.பத்ரவர்மன சிம்மபுரியில் சிவாலயம்(மீசோன் ஆலயம்) எழுப்பி அங்குள்ள சிவனுக்கு பத்ரேஸ்வரர் என பெயரிட்டான். கிபி 420ல் மனோரதவர்மன் காலத்தில் மீண்டும் சீன ஆதிக்கம் ஏற்ப்பட்டது இதை கிபி 510ல் தேவவர்மன் நீக்கினார்.
# புலிச்சுறா

**புலிச்சுறா** (*Galeocerdo cuvier*) என்பது கடலில் வாழக்கூடிய மீன் இனங்களில் ஒன்றாகும். *கலியோசெர்தோ* (வழுவன்சுறா) குடும்பத்தில் எஞ்சியிருக்கக்கூடிய ஒரே சுறா இனம் இதுவாகும். பொதுவாக “*கடல் புலி*” என்று அழைக்கப்படுகிறது. ஒப்பீட்டளவில் பெரிய கொன்றுண்ணிகளான இவற்றில், பெண் புலிச்சுறாக்கள் ஐந்து (5) மீட்டர் (16 அடி 5 அங்குலம்) நீளம் வரை வளரக்கூடியவை. பொதுவாக இவை மிதவெப்பமண்டலம் மற்றும் வெப்ப மண்டல நீரில், குறிப்பாக மத்திய பசுபிக் தீவுகளைச் சுற்றியுள்ள பகுதிகளில் காணப்படுகின்றன. இதன் உடலில் காணப்படும் ஆழ்ந்த கோடுகள் புலியின் தோலினை ஒத்திருப்பதால் இது *புலிச்சுறா* என அழைக்கப்படுகிறது. இந்த ஆழ்கோடுகள் சுறா முதிர்ச்சியடைந்த பின் மங்கி விடுகின்றன.
# புலிச்சுறா

## உணவு முறை

புலிச்சுறாக்கள் பெரும்பாலும் இரவுநேரத்தில் தனித்து வேட்டையாடுகின்றன. மற்ற வகைச் சுறாக்களைக் காட்டிலும் பரவலான உணவு வகைகளைக் கொண்டுள்ளன. ஓடுடைய கணுக்காலிகள், மீன்கள், சீல்கள், பறவைகள், பீலிக்கணவாய்கள், ஆமைகள், கடற்பாம்புகள், ஓங்கில்கள், இன்னும் பிற சிறிய சுறாக்கள் எனப் பல கடல்வாழ் உயிரினங்களை உணவாக்கி கொள்கின்றன. அதுமட்டுமல்லாமல் மனிதனால் உருவாக்கப்பட்ட உண்ணவியலாத செயற்கைப் பொருட்களான வண்டிச் சக்கரத்திலுள்ள உருளிப்பட்டை உள்ளிட்ட குப்பைப் பொருட்களையும் கடித்து உண்டு விடுகின்றன. எனவே இவற்றுக்குக் *குப்பைத்தின்னி* என்ற பெயரும் உள்ளது. இவை உணவுச் சங்கிலியில் முதன்மையான இடத்தில் இருந்தாலும், சில வேளைகளில் கொலைகாரத் திமிங்கலங்களால் உணவாகக் கொள்ளப்படுவதும் உண்டு. சீனா மற்றும் தென்கிழக்காசியாவில் அருந்தப்படும் சுறாத் துடுப்பு வடிச்சாறு தயாரிக்கப் பயன்படும் இவற்றின் துடுப்புகளுக்காகப் பெருமளவில் வேட்டையாடப்படுகின்றன. இவை அச்சுறு நிலையை அண்மித்த இனம் என்று வகைப்படுத்தப்பட்டுள்ளன.
# புலிச்சுறா

## உள்ளமைப்பியல்

### பற்கள்

புலிச்சுறாவில், இரையைப் பற்றிக்கொள்ள கூரான கீழ்வரிசைப் பற்களும், இரையின் சதைகளைக் கிழிக்க முக்கோண வடிவ அரம்ப முனை மேல் வரிசைப் பற்களும் காணப்படுகின்றன.
# ஒலியியல் சிதறல்

**ஒலியியல் சிதறல்** *(Acoustic dispersion)* என்பது ஒரு பொருளின் வழியாக ஒலி செல்லும்போது அதன் உட்கூறுகளாக உள்ள அதிர்வெண்களைப் பிரிக்கும் ஓர் ஒலி அலை நிகழ்வு ஆகும். ஒலி அலையினுடைய கட்டத் திசைவேகமானது அதிர்வெண்ணின் செயல்பாடாகக் கருதப்படுகிறது. எனவே, கதிர்வீச்சு அலைகள் ஒரு குறிப்பிட்ட ஊடகம் வழியாக கடந்து செல்லும் போது பிரிக்கப்படும் உட்கூறு அலைவரிசைகளின் கட்டத் திசை வேக மாற்றங்களின் விகிதத்தைக் கொண்டு அளவிடப்படுகிறது .  
ஒலியியல் சிதறலை தீர்மானிக்க பரவலாக பயன்படுத்தப்படுவது அகலக்கற்றை பரிமாற்றம் எனப்படும் முறையாகும். இந்த நுட்பமானது முதலில் 1978 ஆம் ஆண்டில் அறிமுகப்படுத்தப்பட்டு, இதே ஆண்டில் உலோகங்களில் ஒலியியல் சிதறல் பற்றிய ஆய்வுகளும் மேற் கொள்ளப்பட்டன. 1986 இல் இப்பாக்சி பிசின்களிலும், 1993 இல் காகிதப் பொருட்களிலும், 1998 இல் மீயொலி மாறுபாடு முகவர்களிலும் தீவிரமாக ஆராயப்பட்டன. 1990 மற்றும் 1993 ஆம் ஆண்டுகளில் ஒலியியல் அலைகளுக்கும் கிரமர்கள்-கிரோனிக் உறவை இம்முறை உறுதி செய்கிறது .  
இம்முறையினைப் பயன்படுத்துவதற்கு ஒலியியல் சிதைவுக்கான அளவீடுகள் அவசியமாகின்றன. இவற்றைப் பெறுவதற்காக ஒரு அடையாளத் திசைவேகத்தின் அளவீடுகள் தேவை. பொதுவாக இதற்காக தண்ணீரில் ஒலியின் திசைவேகம் அடையாளத் திசைவேகமாக எடுத்துக் கொள்ளப்படுகிறது. மாதிரியின் தடிமன் மற்றும் இரண்டு பரிமாற்ற மீயொலித் துடிப்புகளின் கட்ட நிறமாலை ஆகியவை நிர்ணயிக்கின்றன
# அடுக்கு குளம்

**அடுக்கு குளம்** (*Cascade Pond*) என்பது ஐக்கிய அமெரிக்க நாட்டின் *நியூயார்க் நீல மலை ஏரிக்கு* தெற்கே அமைந்துள்ள ஒரு நீர்நிலை ஆகும். இந்த ஏரியில் புரூக் ட்ரௌட் மற்றும் கருப்பு எருதுதலை போன்ற மீன் வகைகள் காணப்படுகின்றன. இக்குளத்திற்கு போக டூரன்ட் ஏரியில் இருந்து கிழக்குக் கரை வழியாக வர வழியுள்ளது. படகு சவாரி இந்த குளத்தில் தடை செய்யப்பட்டுள்ளது.
# மொட்டு

**மொட்டு** (*bud*) என்பது தாவரத்தின் முக்கியமான பகுதியாகும். மொட்டானது இலைக்கோணத்திலோ அல்லது தண்டின் நுனியிலோ தோன்றும் வளர்ச்சியடையாத கருத்தண்டு ஆகும். ஒருமுறை உருவாகிய மொட்டு சில நாட்களுக்கு பின்னர் செயலற்ற நிலைமையிலிருந்து தண்டுத் தொகுதியாக வளர்ச்சியடையக்கூடும். மொட்டுகளானது சிறப்பு வளர்ச்சி பெற்று மலர்களின் உருவாக்கத்திலோ அல்லது பொதுவான தண்டு உருவாக்கத்திலோ பங்கு வகிக்கிறது. விலங்கியலில் மொட்டு என்ற சொல் விலங்கின் உடல இனப்பெருக்கத்திற்காக தோன்றும் புதிய தனி உயிரிகளை தோற்றுவிக்கும் அமைப்பைக் குறிக்கப் பயன்படுத்தப்படுகிறது.
# மொட்டு

## மொட்டுகளின் வகைகள்

தாவரங்களை அடையாளம் காண்பதில் மொட்டுகள் பெரும் பங்கு வகிக்கின்றன. குறிப்பாக குளிர்காலங்களில் இலைகள் உதிர்ந்த பின்னர் மொட்டுகள் உண்டாகும்.. மொட்டுகளை அது உருவாகும் இடம், நிலை, அமைப்பு, மற்றும் செயல்பாடு ஆகியவற்றை வைத்து வகைப்படுத்தப்படுகிறது.
# மொட்டு

## மொட்டுகளின் வகைகள்

### உருவாகும் இடத்தைப் பொருத்து வகைப்பாடு

''|அத்தி மரத்தில் துளிர்த்துள்ள நுனி மொட்டு]]
மொட்டுகள் உருவாகும் இடத்தைப் பொருத்து மூன்று வகையாகப் பிரிக்கப்படுகிறது. அவை
- நுனி மொட்டு - தண்டின் நுனியில் உருவாகும் மொட்டு
- கோண மொட்டு - இலைக்கோணத்தில் உருவாகும் மொட்டு
- வேற்றிடத்து மொட்டு - வேர் அல்லது இடம் மாறி உருவாகும் மொட்டுகள்
# வடகிழக்கு கிரீன்லாந்து தேசியப் பூங்கா

**வடகிழக்கு கிரீன்லாந்து தேசியப் பூங்கா** *(Northeast Greenland National Park)* என்பது உலகின் மிகப் பெரிய தேசியப் பூங்காவாகும். உலகிலுள்ள மிகப் பெரிய பாதுகாக்கப்பட்ட பகுதியும் இப் பூங்காவே ஆகும். புவிப்பரப்பில் வடகோளத்தில் மிகமிக வடக்கே அமைந்துள்ள தேசியப் பூங்காவாக இப்பூங்கா கருதப்படுகிறது. 1974 ஆம் ஆண்டு நிர்மாணிக்கப்பட்டு பின்னர் 1988 ஆம் ஆண்டில் இப்போதுள்ள அளவுக்கு விரிவுபடுத்தப்பட்டது. இப்பூங்கா மொத்தமாக 9,72,001 சதுர கிலோமீட்டர்கள் பரப்பினைக் கொண்டதாகும். அரசாங்கத்தால் முதன் முதலில் உருவாக்கப்பட்ட வடகிழக்கு கிரீன்லாந்து தேசியப் பூங்கா கிரீலாந்தில் இருக்கும் ஒரே பூங்காவாகவும் உள்ளது.
# வடகிழக்கு கிரீன்லாந்து தேசியப் பூங்கா

## புவியியல்

மேற்கில் 45 பாகை மேற்கு தீர்க்கரேகையின் உச்சியில், தெற்கில் செர்மெர்சூக்கு நகராட்சியும், மேற்கில் அவானாடா நகராட்சியும் என இப்பூங்கா நேர்கோடுகள் இனைந்திருப்பது போல தன்னுடைய எல்லைகலைப் பங்கிட்டுக் கொள்கிறது. பூங்காவின் பெரிய அளவிலான உட்பகுதி கிரீன்லாந்து பனிப்படலப் பகுதியின் ஒரு பகுதியாகும். ஆனால் இப்பூங்காவிற்குள் பனிக்கட்டியால் சூழப்படாத நிலப்பகுதிகளும் இடம்பெற்றுள்ளன. இப்பகுதிகள் வடக்கு கிரீன்லாந்தின் பியரி லேண்டு பகுதியிலும், கடற்கரை நீளத்திற்குமாக அமைந்துள்ளன. பியரி லேண்டு பகுதி மட்டுமல்லாமல் அரசர் எட்டாம் பிரடெரிக் லேண்டு மற்றும் அரசர் பத்தாம் கிறிசுட்டியன் லேண்டு என்ற புவியியல் பிரதேசங்களும் இப்பூங்காவில் இட,பெற்றுள்ளன. இப்பகுதிகளில் எதிர்பார்த்த  
அளவை காட்டிலும் அதிகமாக பனி இழக்கப்பட்டுள்ளது.
# வடகிழக்கு கிரீன்லாந்து தேசியப் பூங்கா

## வரலாறு

1974 ஆம் ஆண்டு மே மாதம் 22 அன்று கிழக்கு கிரீன்லாந்தின் மூன்று மாகாணங்களில் ஒன்றான துனு மாகாணத்தில் மக்கள் குடியேறாமல் இருந்த இட்டூக்கோர்ட்டுமீட் நகராட்சியில் இப்பூங்கா ஆரம்பிக்கப்பட்டது. 1988 ஆம் ஆண்டு இப்பூங்கா 272000 சதுர கிலோமீட்டர் அளவுக்கு மேலும் விரிவுபடுத்தப்பட்டு இன்றைய நிலைக்கு விரிவடைந்தது. வடக்கு கிரீன்லாந்தின் முந்தைய அவானா மாகாணத்தின் வடகிழக்குப் பகுதி இப்பூங்காவுடன் சேர்த்துக் கொள்ளப்பட்டது. 1977 ஆம் ஆண்டு சனவரி மாதத்தில் பூங்காவிற்கு அனைத்துலக உயிர்க்கோள பாதுகாப்பகம் என்ற மதிப்பு வழங்கப்பட்டது. கிரீன்லாந்து நாட்டின் சுற்றுச்சூழல் மற்றும் இயற்கை துறையின் மேற்பார்வையில் பூங்கா உள்ளது. இன்றைய பூங்காவின் எல்லைகளுக்குள் வரலாற்றுச் சிறப்பு மிக்க ஆராய்ச்சி முகமைகள் அமைந்துள்ளன.
# வடகிழக்கு கிரீன்லாந்து தேசியப் பூங்கா

## மக்கள் தொகை

இந்த பூங்காவிற்கு நிரந்தரமான மக்கள் தொகை  
என்று ஏதுமில்லை. 1986 ஆம் ஆண்டில் இப்பூங்காவில் நிரந்தரமான மக்கள் 40 பேர் இருந்தனர். அவர்கள் இராணுவ புறக்காவல் நிலையமிருந்த மேசுடெர்சுவிக்கில் தங்கி வாழ்ந்து வந்தனர், இருப்பினும் பூங்காவில் 400 இடங்கள் அவ்வப்போது கோடைகால பயன்பாட்டுக்காக இருக்கின்றன. தங்கியிருந்த இந்த 40 பெரும் சுரங்கத் துப்புரவுத் தளங்களில் தூய்மைப்படுத்துதல் மற்றும் சுரங்க ஆய்வுப் பயண இடங்களை மூடுதல் போன்ற நடவடிக்கைகளில் ஈடுபட்டு விரைவில் அவ்விடத்தை விட்டுச்சென்றனர்.  
அப்போதிலிருந்து எடுக்கப்பட்ட மக்கள் தொகை கணக்கெடுப்பின்படி நிரந்தரமான மனிதர்களின் எண்ணிக்கை அங்கு இல்லாமலேயே இருந்தது. சமீபத்தில் வடகிழக்கு கிரன்லாந்தில் குளிர்காலத்தில் 31 பேர் மற்றும் 110 நாய்கள் மட்டுமே இங்கு வந்து இருந்ததாக தகவல்கள் தெரிவிக்கப்பட்டுள்ளன. 31 பேர்கள் விவரம் கீழே தரப்பட்டுள்ளது:.  
- டேன்போர்க்கு (12) சிரியசு போக்குவரத்துக் காவல்  
தலைமையகம்., பூங்காவின் காவல் முகமை  
- டேன்மார்க்சவான் (8) – வானிலை மைய பணியாளர்கள்  
- நார்டு நிலையம் (5) இராணுவத்தினர்  
- மெசுட்டர்விக் (2) இராணுவப் புறக்காவல் நிலையம்  
- சாக்கென்பெர்க் (0) கோடைகால ஆராய்ச்சிக்கு மட்டும்  
- உச்சிமாநாட்டு முகமை (4) ஆராய்ச்சி நிலையம்  
கோடைகாலத்தில் விஞ்ஞானிகள் எண்னிக்கை கூடும். சேக்கன்பெர்க் சூழலியல் ஆராய்ச்சி இயக்க நிறுவனம் கிட்டத்தட்ட 20 விஞ்ஞானிகள் மற்றும் பணியாளர்களை இங்கு அனுப்புகிறது.
# வடகிழக்கு கிரீன்லாந்து தேசியப் பூங்கா

## உயிரினங்கள்

5000 முதல் 15000 வரை எண்னிக்கையில் கத்தூரி எருமைகள், துருவக் கரடிகள், வால்ரசுக்கள், சிலவகை ஆந்தைகள் உள்ளிட்ட சில பறவைகள் போன்றவை பூங்காவின் கடற்கரை ஓரத்தில் காணப்படுகின்றன.  
சிலவகை ஆந்தைகள் உள்ளிட்ட சில பறவைகள், காட்டெருமை, துருவக்கரடி, சீல், பலூகா எனும் திமிங்கலம் போன்றவை இங்கு காணப்படுகிறன. 2008 ஆம் ஆண்டு கணக்கெடுப்பின்படி கத்தூரி எருமைகளின் உலக இருப்பில் 40% இங்குள்ளதாகக் கணக்கிடப்பட்டது. ஆர்க்டிக் நரி, குறுவால் மரநாய் சில வகை எலிகள், ஆர்க்டிக் முயல், போன்ற பாலூட்டி  
விலங்குகள் இப்பூங்காவில் காணப்படுகின்றன.  
கடல் வாழ் பாலுட்டிகளான காதுகளற்ற சீல், தாடியுள்ள சீல், முக்காடிட்ட சீல், பலூகா திமிங்கலம், நார்வால் திமிங்கலம் உள்ளிட்டவையும் இங்கு காணப்படுகின்றன.  
மடையன் பறவைகள், பார்னாக்கள் வாத்துகள், சிவப்புக்கால் வாத்துகள், ஆந்தைகள், கடல் வாத்துகள், பனி ஆந்தைகள் உள்ளிட்ட பறவைகள் பூங்காவில் உள்ளன.
# மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை

**மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை** தமிழ்நாட்டில் உள்ள தஞ்சாவூர் மாவட்டத்தில் உள்ள ஆடுதுறை என்ற ஊரில் அமைந்துள்ள அரசு ஆசிரியர் பயிற்சி நிறுவனம் ஆகும். தேசிய கல்விக்கொள்கையின் வழிகாட்டல்களின் படி (NPE), மத்திய அரசின் நிதியுதவியுடன் கல்வித்துறையில், ஆசிரிய கல்வியின் மறுசீரமைப்பிற்காக இந்தியாவின் அனைத்து மாநிலங்களில் உள்ள மாவட்டங்களில், மாவட்ட ஆசிரியர் கல்வி, பயிற்சி நிறுவனங்கள் நிறுவப்பட்டன.அவ்வகையில் தமிழ்நாட்டில் தஞ்சாவூர் மாவட்டத்தில் உள்ள ஆடுதுறையில் இப்பயிற்சி நிறுவனம் 1990 ஆம் ஆண்டு தொடங்கப்பட்டது .
# மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை

## அமைப்பு

இந்த நிறுவனம் தஞ்சாவூரில் இருந்து சுமார் 65 கி.மீ தொலைவில் கும்பகோணம் - மயிலாடுதுறை செல்லும் சாலையில் ஆடுதுறை பேரூராட்சியில் அமைந்துள்ளது.
# மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை

## ஏழு கிளைகள்

1. பணிமுன் பயிற்சி
1. பணியிடை பயிற்சி
1. பணிப்பட்டறிவுக் கல்வி
1. மாவட்ட வள அலகு
1. திட்டமிடலும் மேலாண்மையும்
1. கலைத்திட்டம் பாடப்பொருள் உருவாக்கமும் மதிப்பிடுதலும்
1. கல்வி நுட்பவியல்
# மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை

## ஏழு கிளைகளின் செயல்பாடுகள்

### பணிமுன் பயிற்சி பிரிவு

- ஆசிரியர் கல்வியை அளித்தல், அதாவது மேனிலைக்கல்வியில்(பனிரெண்டாம் வகுப்பு)தேர்ச்சி பெற்ற மாணவ மாணவியரை மதிப்பெண் அடிப்படையில் தேர்வு செய்து இரண்டாண்டுக் கல்வியாக வழங்கப்படுகிறது.இவர்கள் 1முதல் 5ஆம் வகுப்பு வரை கற்பிக்கும் தகுதியைப் பெறுவர்.
- கற்போரை மையமாகக் கொண்ட கல்வியையும், ஆளுமை வளர்ச்சிக்கான கல்வியையும் நன்னெறி பண்பாட்டுக் கல்வியையும் மேலும்,கற்றல் பொருள் துணைக்கருவிகள் தயாரித்தலையும் பயன்படுத்தலையும் ஆராய்ச்சி வாயிலாக பரப்புதல்.
- கற்பிக்கும் முறைகளை கவனித்தல்.
- உளவியல் ஆலோசனை மற்றும் வழிகாட்டல்.
# மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை

## ஏழு கிளைகளின் செயல்பாடுகள்

### பணியிடை பயிற்சி பிரிவு

- மாவட்டம் முழுமையிலுள்ள தொடக்ககல்வி,உயர்நிலை, மேல்நிலை கல்வி ஆசிரியர்கள், தலைமை ஆசிரியர்கள், கருத்தாளர்கள், இவர்களுக்கு திட்டமிட்டுப் பணியிடைப் பயிற்சி அளித்தல்.
- புதுமைபுனைதல், தொடர் ஆராய்ச்சிக்கு இணைப்பு மையமாகத் திகழ்தல், பருவ இதழ்கள், செய்தி மடல் வெளியிடல்.
# மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை

## ஏழு கிளைகளின் செயல்பாடுகள்

### மாவட்ட வள அலகு பிரிவு

- பயிற்சி நிறுவனத்திற்கு வெளியே மாவட்டம் முழுமைக்கும் நடைபெறும் முறைசாராக் கல்வி, மற்றும் முதியோர் கல்விக்காக திட்டமிடுதல், இணைப்பாளராக இருத்தல்.
- ஊக்குநர், கருத்தாளர், மேற்பார்வையாளர் ஆகியோருக்குப் பயிற்சி அளித்தல்.
# மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை

## ஏழு கிளைகளின் செயல்பாடுகள்

### திட்டமிடல், மேலாண்மை பிரிவு

- பல்வேறு மாவட்டத் திட்டங்களுக்கு ஏற்ப புள்ளிவிவர அடிப்படையில் விவரங்களைத் திரட்டிப் பாதுகாத்தல்.
- கல்வி திட்டமிடுவோர், நிர்வாகம் செய்வோர்களுக்குத் தேவையான பள்ளிச்சேர்க்கை, பள்ளியை விட்டு நின்றுவிடல், வயது வந்தோர் கல்வி, பெண்கல்வி, தாழ்த்தப்பட்டோர், சிறுபான்மையோர், ஊனமுற்றோர், இடையுறுகள், கல்வி நிலையங்களை மதிப்பிடுவதற்கரிய உத்திகள், போன்றவற்றுக்குத் தேவையான திட்டங்களை வழங்குதல்.
- பள்ளி பாடங்களை உருவாக்கல், நுண்ணிலைத்திட்டமிடுதல், பள்ளி ஒருங்கிணைப்பு உருவாக்கல் போன்றவற்றில் கல்வி அதிகாரிகளுக்கு உதவி செய்தல்.
# மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை

## ஏழு கிளைகளின் செயல்பாடுகள்

### பணிப்பட்டறிவுப் பிரிவு

- வேலைசார் பட்டறிவுக் கல்விக்கு ஏற்ப உள்ளுர் துணைகளைத் தேர்ந்தெடுத்தல், கலைத்திட்ட அலகுகளை வளர்த்தல், கற்றல் கற்பித்தல் பொருட்கள், மலிவு விலை துணைக்கருவிகள், மதிப்பீட்டுக் கருவிகள் போன்றவற்றை ஆயத்தம் செய்தல்.  
- பயிற்சி நிறுவன எல்லைக்குள் உள்ள விடுதிகள், விளையாடும் இடம், சாலை, தோட்டம், சுற்றுப்புறத் தளவாடப் பொருட்களமாகியவற்றின் துாய்மையைப் பேணுவதற்கான செயல்களை ஏற்படுத்தல்.
# மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை

## ஏழு கிளைகளின் செயல்பாடுகள்

### கல்வி நுட்பவியல் பிரிவு

- பயிற்சி நிறுவனத்திற்கு மற்ற பிரிவுகளில் பணிபுரிவோர், கருத்தாளர்களின் ஒத்துழைப்புடன் எளிய, பயன்மிகு மலிவு விலை துணைக்கருவிகளைப் பல்வேறு பாடங்களுக்கும், தொடக்கக் கல்வி ஆசிரியர் கல்விக்கும், விளக்கப்படங்கள், படிமங்கள், வரைபடங்கள், பதிவுநாடா, பாடல்கள், நழுவங்கள் போன்றவற்றை தயார் செய்தல்.
- மலிவு விலை துணைக்கருவிகள் தயாரிப்பதற்கான பணிப்பட்டறை நடத்துதல்.
- கல்வி தொழில்நுட்பத்தை கல்வி செயல்பாடுகளுக்குப் பயன்படுத்துவதற்குப் பணியிடைப்பயிற்சி நடத்துதல்.
- நிறுவனக் காட்சி, கேள்விக் கருவிகளைப் பாதுகாத்தல்.
# மாவட்ட ஆசிரியர் கல்வி மற்றும் பயிற்சி நிறுவனம், ஆடுதுறை

## ஏழு கிளைகளின் செயல்பாடுகள்

### கலைத்திட்டம், கற்றல் பொருள் உருவாக்கம், மதிப்பிடுதல் பிரிவு

- உள்ளுர் சூழ்நிலைக்கேற்ப தொடக்கக் கல்விக்கும், ஆசிரியர்களுக்கான திட்டங்களுக்கும், நடைமுறையில் உள்ளவற்ருக்கு புதியவற்றைக் கண்டுபிடித்து வளர்த்தல், கலைத்திட்டத்திற்குத் துணைபுரியும் துணைநுால்களை தயாரித்தல்.  
- தேர்வு வினா வங்கி, தர அளவீடு, உற்றுநோக்குதல், குறை கண்டுணரும் தேர்வு, குறை நீக்கக் கற்பித்தல், திறன்மிகு மாணவர்களைக் கண்டுபிடித்தல் போன்றவற்றுக்கு, வழிகாட்டும் குறிப்புகளை அளித்தல் (பணிப்பட்டறை மூலம்) பணியிடைப் பயிற்சி அளித்தல்.
# குடும்ப மருத்துவர்

**குடும்ப மருத்துவர்** (family doctors/family physicians) அல்லது பொதுநல மருத்துவர்கள் (general practitioners) என்பவர்கள் ஒரு காலத்தில் பெரும்பான்மையாக இருந்த ஒரு மருத்துவப் பிரிவினராவர். இவர் ஒரு குடும்ப உறுப்பினர் அனைவருக்கும் பொதுவான மருத்துவராக நீண்ட காலமாக இருப்பார், மருத்துவம் பெற வரும் குடும்ப உறுப்பினர்கள் ஏறக்குறைய அனைவரைப் பற்றியும் ஒரளவு அறிந்தவராக இருப்பார். அதனால், அவர்கள் நோய்வாய்ப்படும்போது அவர்களுக்கு எது ஒவ்வாமை, என்ன பிரச்னை என முன் உணர்ந்து சிகிச்சை தருவார். நடமாட இயலாதவர்களின் வீட்டுக்கே வந்து மருத்துவம் பார்ப்பார்.  
குடும்ப மருத்துவர்கள் என்பவர்கள் பொதுவாக எம்.பி.பி.எஸ். பட்டம் பெற்றவர்களாகவும், சிலர் கூடுதலாக சில பட்டயங்கள், சான்றிதழ்களையும் பெற்றிருப்பவர்களாக இருப்பார்கள். இவர்கள் பெரும்பாலும் அரசு ஆரம்ப சுகாதார நிலையங்களிலும், சிலர் தனியார் மருத்துவ மையங்களிலும் பணிபுரிவார்கள். இவர்கள் ஏறக்குறைய எல்லா நோய்களைப் பற்றியும் பொதுவான பயிற்சி பெற்றவர்கள். எனவே, பெரும்பான்மையான நோய்களைப் பற்றி அறிந்தவர்கள். ஆனால், எந்த ஒரு குறிப்பிட்ட துணை மருத்துவத் துறையிலும் சிறப்பு பயிற்சி பெற்றிருக்க மாட்டார்கள். சாதாரண நோய்களை அடையாளம் கண்டு குணப்படுத்துவதும் பெரிய நோய்களை அடையாளம் கண்டு அவர்களை சிறப்பு மருத்துவர்களிடம் அனுப்பி வைப்பதுமே இவர்களுடைய முக்கியப் பணி.
# கடல்சார் தாவரவியல்

**கடல்சார் தாவரவியல்** *(Marine botany)* என்பது பெருங்கடல்களின் கடலோர மேலீடான ஒளிநுழைவு நீர்மண்டலம், ஓத இடைப் பகுதிகள், கடற்கரையோர சதுப்புநிலங்கள், கழிமுகங்களில் உள்ள உப்புத்தன்மையுள்ள நீரில் வளரும் தாவரங்கள், பாசிகளைப் பற்றி அறிய உதவும் அறிவியலாகும்.
இது கடல்சார் உயிரியல், தாவரவியலின் ஒரு பிரிவாகும்.
# கடல்சார் தாவரவியல்

## கடல் தாவர வகைப்பாடு

உயிரிக் குழுக்கள் ஐந்து உலகங்களாகப் பகுக்கப்படுகின்றன: ஒருகல உயிரிகள், முகிழுயிரிகள், தாவரங்கள், பூஞ்சைகள், விலங்குகள்.
# கடல்சார் தாவரவியல்

## கடல்சார் சூழலியல்

கடல்சார் சூழலியல், கடல்சார் தாவரவியல் கீழ்வரும் புலங்களை உள்ளடக்கியுள்ளது:
- கடலாழ மண்டலம்
- பவளப் பாறைகள்
- அலையாத்தித் தாவரங்கள்
- உவர்ச் சதுப்புநிலம்
- கடற்பாசிக் காடுகள்
- கடல் புற்கள்
- கடல் களைச்செடிகள்
- தாவர மிதவை உயிரிகள்